**Noteikumu projekta ''Grozījumi Ministru kabineta 2006.gada 21.marta noteikumos Nr.222 "Valdības komunikācijas koordinācijas padomes nolikums"" sākotnējās ietekmes novērtējuma ziņojums (anotācija)**

|  |  |  |
| --- | --- | --- |
|  | | |
| 1. | Pamatojums | Noteikumu projekts ''Grozījumi Ministru kabineta 2006.gada 21.marta noteikumos Nr.222 "Valdības komunikācijas koordinācijas padomes nolikums"" (turpmāk – grozījumu projekts)izstrādāts saskaņā ar Valsts pārvaldes iekārtas likuma 13.pantu |
| 2. | Pašreizējā situācija un problēmas | Ministru kabineta 2006.gada 21.marta noteikumu Nr.222 "Valdības komunikācijas koordinācijas padomes nolikums" (turpmāk – noteikumi) pašreizējā redakcija satur novecojušu informāciju.  Saskaņā ar noteikumiem Valdības komunikācijas koordinācijas padomes locekļi ir visu ministriju, īpašu uzdevumu ministru sekretariātu un Valsts kancelejas komunikācijas struktūrvienību vadītāji vai ierēdņi un darbinieki, kuri attiecīgajā iestādē ir atbildīgi par komunikāciju ar sabiedrību, kā arī Eiropas Savienības informācijas aģentūras direktors. Taču Eiropas Savienības infor­mācijas aģentūra vairs nepastāv, jo ar Ministru kabineta 2009.gada 12.maija noteikumiem Nr.429 "Grozījumi Ministru kabineta 2003.gada 20.maija noteikumos Nr.263 "Valsts kancelejas nolikums"" par spēku zaudējušiem tika atzīti Ministru kabineta 2005.gada 11.janvāra noteikumi Nr.34 "Valsts aģentūras "Eiropas Savienības informācijas aģentūra" nolikums".  Tāpat noteikumos norādīts, ka viens no Valdības ko­munikācijas koordinācijas padomes uzdevumiem ir koordinēt komunikācijas politikas plānošanas dokumentu ieviešanu, tai skaitā Valdības komunikācijas politikas pamatnostādnes. Taču šis politikas plānošanas dokuments zaudējis spēku ar Ministru kabineta 2010.gada 14.aprīļa rīkojumu Nr.209 "Par aktualitāti zaudējušajiem attīstības plānošanas dokumentiem un Ministru kabineta rīkojumiem". Līdz ar to atsauce uz konkrēto dokumentu no noteikumiem svītrojama |
| 3. | Saistītie politikas ietekmes novērtējumi un pētījumi | Grozījumu projekts šo jomu neskar |
| 4. | Tiesiskā regulējuma mērķis un būtība | Gro­zījumu projekts precizē noteikumu redakciju, veicot tajā tehniskus grozījumus. No teksta tiek svītrota atsauce uz Eiropas Savienības informācijas aģentūru, kura valsts pārvaldes struktūrā vairs nepastāv, kā arī atsauce uz Valdības komunikācijas politikas pamatnostādnēm |
| 5. | Projekta izstrādē iesaistītās institūcijas | Grozījumu projekts šo jomu neskar |
| 6. | Iemesli, kādēļ netika nodrošināta sabiedrības līdzdalība | Grozījumu projekts paredz tehniska rakstura izmaiņas valsts pārvaldes institūciju iekšējā darba organizācijā. Sabiedrības iesaiste un līdzdalība tiks nodrošināta Ministru kabineta kārtības ruļļa procedūru ietvaros pēc grozījumu projekta pieteikšanas Valsts sekretāru sanāksmē |
| 7. | Cita informācija | Nav |

II, III, IV, V, VI sadaļa – projekts šīs jomas neskar.

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Visas ministrijas, Valsts kanceleja |
| 2. | Projekta izpildes ietekme uz pārvaldes funkcijām | Nav attiecināms, grozījumu projekts īstenojams esošo funkciju ietvaros |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide | Jaunas institūcijas netiek veidotas |
| 4. | Projekta izpildes ietekme uz pārvaldes institucionālo struktūru.  Esošo institūciju likvidācija | Esošās institūcijas netiek likvidētas |
| 5. | Projekta izpildes ietekme uz pārvaldes institucionālo struktūru.  Esošo institūciju reorganizācija | Esošās institūcijas netiek reorganizētas |
| 6. | Cita informācija | Nav |

Ministru prezidents V.Dombrovskis

Vizē:

Valsts kancelejas direktore E.Dreimane

05.12.2011.

421

Eida 67082902

ilze.eida@mk.gov.lv